Yá ta en llibreríes la quinta edición de ‘Güeli’, el llibru qu’homenaxea a les güeles asturianes
#000001
Aporta cola novedá de que cada persona va poder escribir la historia de so propia güela nes fueyes finales del llibru
#000002
Con más de 2.000 exemplares vendíos en dos años y mediu, ‘Güeli. Histories d’amor y remangu’ ye un llibru que ta algamando’l so oxetivu: homenaxear la historia de les güeles asturianes, eses heroínes anónimes que criaron, educaron y llucharon por dexanos un futuru meyor. La obra recueye 35 histories de güeles escrites poles sos nietes y nietos y la so quinta edición yá llegó a les llibreríes con una novedá; inclúi unes páxines finales en blanco pa que quien tenga’l llibru puea escribir la historia de so propia güela y apegar una semeya d’ella.
#000003
L’éxitu d’esta iniciativa y el componente emocional y históricu merecía qu’estos testos nun quedaren namás n’Instagram y por eso Puru Remangu -col permisu de caduna de les y los autores-, decidió compilar les 35 narraciones nel llibru ‘Güeli. Histories d’amor y remangu’. A lo llargo les sos 96 páxines puen lleese vivencies como les de deprender a montar en bici, viaxar a Venecia, emigrar a Francia, trabayar de carbonera o nuna fábrica de conserves, montar un cine na cuenca del Nalón... Histories escrites dende’l cariñu, que representen a toa una xeneración y que gracies a esti llibru tán quedando pa la posteridá.
#000005
Empreses y profesionales pol Asturianu
#000015